
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 592 

11 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση καθηκόντων Επιθεωρητή Δημ. Έργων σε 

υπαλλήλους του Δημοσίου. 1 

Έγκριση Προγράμματος Μεταπτυχιακών Σπουδών 
του Τμήματος Θεάτρου του Αριστοτέλειου Πα¬ 
νεπιστημίου Θεσσαλονίκης με τίτλο «Η θεατρική 


παράσταση: ιστορία, θεωρία και πρακτική». 2 

Έγκριση Προγράμματος Μεταπτυχιακών Σπουδών 
του Τμήματος Γερμανικής Γλώσσας και Φιλολο¬ 
γίας του Εθνικού Καποδιστριακού Πανεπιστη¬ 
μίου. 3 


Τροποποίηση της υπ’ αριθμ. Β7/51 (Φ.Ε.Κ. 120, 
τ.Β'/23.2.1994) Υπουργικής απόφασης που αφορά 
στο Πρόγραμμα Μεταπτυχιακών Σπουδών του 
Τμήματος Χημείας του Αριστοτέλειου Πανεπι¬ 
στημίου Θεσσαλονίκης. - Παράταση λειτουργί¬ 
ας του ανωτέρω Π.Μ.Σ. 4 

Τροποποίηση της υπ’ αριθμ. Β7/73 (Φ.Ε.Κ. 247, 
τ.Β'/7.4.1994) Υπουργικής απόφασης που αφορά 
στο Πρόγραμμα Μεταπτυχιακών Σπουδών του 
Τμήματος Θεολογίας της Θεολογικής Σχολής του 
Αριστοτέλειου Πανεπιστημίου Θεσσαλονίκης. - 

Παράταση λειτουργίας του ανωτέρω Π.Μ.Σ. 5 

Τροποποίηση της υπ’ αριθμ. 137831/Β7 Υπουργικής 
απόφασης (Φ.Ε.Κ. 660/τ.Β729.5.2003) που αφορά 
στο Π.Μ.Σ. του Παιδαγωγικού Τμήματος Δημο¬ 
τικής Εκπαίδευσης του Πανεπιστημίου Αθηνών, 
όπως τροποποιήθηκε με την υπ’ αριθμ. 61447/Β7 
Υπουργική Απόφαση (Φ.Ε.Κ. 1717/τ.Β"/19.11.2004).. 6 

Τροποποίηση της υπ’ αριθμ. 43146/Β7 (Φ.Ε.Κ. 619 
τ.Β720.5.2003) Υπουργικής απόφασης που αφο¬ 
ρά στο Διατμηματικό Πρόγραμμα Μεταπτυχιακών 
Σπουδών των Τμημάτων Αρχιτεκτόνων Μηχανι¬ 
κών και Γεωπονίας του Αριστοτέλειου Πανεπι¬ 
στημίου Θεσσαλονίκης με τίτλο «Αρχιτεκτονική 


Τοπίου». 7 

Ανάθεση αρμοδιοτήτων του Διοικητή του Ιδρύμα¬ 
τος στους Υποδιοικητές του. Ορισμός αναπλη¬ 
ρωτή του Διοικητή του ΙΚΑ-ΕΤΑΜ». 8 


Α ΠΟΦΑΣΕΙ Σ 

Αριθμ. Δ16α/05/258/ΑΦ (1) 

Ανάθεση καθηκόντων Επιθεωρητή Δημ. Έργων 
σε υπαλλήλους του Δημοσίου. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις του αρθρ. 22 του ν. 1418/1984 (Φ.Ε.Κ. 
23/Α729.2.1984) «Δημόσια Έργα και ρυθμίσεις συναφών 
θεμάτων» όπως αυτές αντικαταστάθηκαν με τις διατά¬ 
ξεις του άρ.5 του ν. 2719/1999 (Φ.Ε.Κ. 106/Α726.5.1999). 

2) Τις διατάξεις του άρ. 14 του ν. 3205/2003 (Φ.Ε.Κ. 
297/Α723.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ., κ.λ.π.». 

3) Την υπ’ αριθμ. 2/70489/0022/15.12.2004 Κοινή Υπουρ¬ 
γική απόφαση του Υπουργού Εσωτερικών, Δημ.Διοίκη- 
σης και Αποκέντρωσης και του Υπουργού Οικονομίας 
και Οικονομικών σχετικά με τις «Αποδοχές Οικονομικών 
Επιθεωρητών και Επιθεωρητών Δημ. Έργων». 

4) Την με υπ’ αριθμ. οικ/378/7.10.2005 πρόσκληση πρό¬ 
σληψης και ανάθεσης καθηκόντων Επιθεωρητού Δημ. 
Έργων. 

5) Την ανάγκη στελέχωσης του Σώματος Επιθεωρη¬ 
τών Δ.Ε., αποφασίζουμε: 

Αναθέτουμε καθήκοντα Επιθεωρητή Δημ. Έργων με 
πενταετή θητεία στους πιο κάτω υπαλλήλους του Δη¬ 
μοσίου: 

1. Δούκα Καφταντζή Βικτωρία, Πολιτικό Μηχανικό με 
Α' Βαθμό στη ΔΚΕΟ. 

2. Χρυσικό Επαμεινώνδα, Πολιτικό Μηχανικό με Α' 
Βαθμό στην ΥΑΣ. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 2 Μόίου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 
















7860 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 31144/Β7 (2) 

Έγκριση Προγράμματος Μεταπτυχιακών Σπουδών του 
Τμήματος Θεάτρου του Αριστοτέλειου Πανεπιστη¬ 
μίου Θεσσαλονίκης με τίτλο «Η θεατρική παράστα¬ 
ση: ιστορία, θεωρία και πρακτική». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 

(ΦΈ.Κ. 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΈ.Κ. 
156 τ.Α') «Εθνικό Συμβούλιο Παιδείας.και άλλες διατά¬ 

ξεις» και του άρθρου 5 παρ 12 γ του ν. 2916/2001 (ΦΈ.Κ. 
114 τ.Α') «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΈ.Κ. Α' 98). 

3. Την υπ’ αριθμ. 37876/ΣΤ5 (ΦΈ.Κ. 608 τ.Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Το απόσπασμα πρακτικών της Γενικής Συνέλευ¬ 
σης Ειδικής Σύνθεσης του Τμήματος Θεάτρου του Αρι- 
στοτέλειου Πανεπιστημίου Θεσσαλονίκης (συνεδρία 

14.2.2006) . 

5. Το απόσπασμα πρακτικών της Συγκλήτου του Αρι- 
στοτέλειου Πανεπιστημίου Θεσσαλονίκης (συνεδρία 

8.3.2006) . 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε από το ακαδημαϊκό έτος 2006-2007 τη 
λειτουργία Προγράμματος Μεταπτυχιακών Σπουδών 
του Τμήματος Θεάτρου του Αριστοτέλειου Πανεπιστη¬ 
μίου Θεσσαλονίκης με τίτλο «Η θεατρική παράσταση: 
ιστορία, θεωρία και πρακτική», ως ακολούθως: 

Άρθρο 1 

Γενικές διατάξεις 

Το Τμήμα Θεάτρου του Αριστοτέλειου Πανεπιστημίου 
Θεσσαλονίκης οργανώνει και λειτουργεί, από το ακα¬ 
δημαϊκό 2006-2007, Πρόγραμμα Μεταπτυχιακών Σπου¬ 
δών (ΠΜΣ), σύμφωνα με τις διατάξεις της απόφασης 
αυτής και τις διατάξεις των άρθρων 10 έως και 12 του 
ν. 2083/1992. 

Άρθρο 2 

Αντικείμενο - Σκοπός 

1. Αντικείμενο του Προγράμματος Μεταπτυχιακών 
Σπουδών (ΠΜΣ) του Τμήματος Θεάτρου είναι η μελέ¬ 
τη της θεατρικής παράστασης στη σύγχρονη και τη 
διαχρονική της διάσταση (ιστορία, θεωρία και κριτική 
ανάλυση), αφ’ ενός, και η εφαρμοσμένη έρευνα πάνω 
στα εκφραστικά μέσα και τους ειδικούς κώδικες που 
συνδυάζονται κατά την πραγματοποίηση της θεατρικής 
παράστασης, αφ’ ετέρου. 


2. Σκοπός του ΠΜΣ είναι η προαγωγή της γνώσης, η 
ανάπτυξη της έρευνας, η καλλιέργεια της θεατρολο- 
γικής επιστήμης και της θεατρικής τέχνης με άξονα 
τη θεατρική παράσταση, η εξειδίκευση επιστημόνων 
και καλλιτεχνών του Θεάτρου, με στόχο την κάλυψη 
των αναγκών της παιδείας και της θεατρικής ζωής του 
τόπου σε εξειδικευμένα στελέχη. 

3. Οι επιμέρους στόχοι του ΠΜΣ είναι οι παρακάτω: 
α. επιστημονικοί: καλλιέργεια της θεατρολογικής επι¬ 
στημονικής έρευνας, προσανατολισμένης στην ελληνική 
και την ευρωπαϊκή παραστασιολογία· 

β. καλλιτεχνικοί: εξοικείωση με παραδοσιακούς και 
νεωτερικούς κώδικες της θεατρικής καλλιτεχνικής δη¬ 
μιουργίας, στον τομέα της σκηνογραφίας-ενδυματολο- 
γίας, της υποκριτικής και της σκηνοθεσίας· 
γ. εκπαιδευτικοί: ανάπτυξη της έρευνας και εμπλου¬ 
τισμός των εμπειριών στον τομέα της διδακτικής του 
θεάτρου και της συμμετοχής της θεατρικής τέχνης στις 
σχολικές δραστηριότητες· 

δ. οικονομικοί - κοινωνικοί - επαγγελματικοί: το ΠΜΣ 
έχει στόχο την εκπαίδευση ειδικευμένων επιστημόνων 
και καλλιτεχνών, που θα μπορούν να απορροφηθούν, 
τόσο στην ελληνική αγορά εργασίας όσο και στην ευ¬ 
ρωπαϊκή πολιτισμική δραστηριότητα. 

4. Προβλέπεται ανάπτυξη συνεργασιών με άλλα ελλη¬ 
νικά ΑΕΙ και με ερευνητικούς φορείς, καθώς και με ξένα 
ΑΕΙ και διεθνείς οργανισμούς, όπως το ΙΤΙ (ΙηΙθίτιαΙίοηαΙ 
ΤίιοαίΓθ ΙηεΙίΙυίθ) και το ΕΙ_ΙΑ (ΕυΓορβαη Εοαρυβ οί 
ΙηείίΙυίθδ οΐ ΑγΙ), η Ε.Τ.Θ. (ΕυΐΌρβαπ ΤΙίθαΙΐΌ ΘοηνοηΙίοη), 
η υ.Τ.Ε. (υπίοπ άθδ ΤίιβάΐΓβδ άθ ΙΈυΐΌρβ) κ.ά. 

Αρθρο 3 

Μεταπτυχιακοί τίτλοι 
Το Π.Μ.Σ. απονέμει: 

1. Μεταπτυχιακό Δίπλωμα Ειδίκευσης (Μ.Δ.Ε.) στις 
Θεατρικές Σπουδές με τίτλο: «Η θεατρική παράσταση: 
ιστορία, θεωρία και πρακτική», με τις εξής κατευθύν¬ 
σεις: 

α) Παραστασιολογία - Δραματολογία 
β) Σκηνοθεσία 

γ) Σκηνογραφία - Ενδυματολογία 
δ) Υποκριτική 

ε) Παιδαγωγική του θεάτρου. 

2. Διδακτορικό Δίπλωμα (ΔΔ) στις Θεατρικές Σπου¬ 
δές. 

Αρθρο 4 

Κατηγορίες πτυχιούχων 

1. Στο ΠΜΣ γίνονται δεκτοί: 

α) πτυχιούχοι Τμημάτων Θεατρικών Σπουδών ΑΕΙ της 
ημεδαπής και αναγνωρισμένων ομοταγών ιδρυμάτων 
της αλλοδαπής 

β) πτυχιούχοι άλλων Τμημάτων ανώτατης εκπαίδευσης 
της ημεδαπής και της αλλοδαπής, εφόσον διαπιστωθεί 
ότι διαθέτουν θεατρολογικές γνώσεις και θεατρικές 
εμπειρίες. 

2. Η Συντονιστική Επιτροπή του Π.Μ.Σ. μπορεί να ζη¬ 
τήσει από ορισμένους υποψηφίους την επιτυχή παρα¬ 
κολούθηση ενός αριθμού μαθημάτων του προπτυχιακού 
προγράμματος σπουδών του Τμήματος, προκειμένου να 
συμπληρώσουν ενδεχόμενα κενά της θεατρικής τους 
παιδείας. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7861 


3. Στον β' κύκλο σπουδών (Δ.Δ.) γίνονται δεκτοί κάτο¬ 
χοι του Μ.Δ.Ε. του Τμήματος. Επίσης, εφόσον υπάρχουν 
κενές θέσεις, κάτοχοι μεταπτυχιακού διπλώματος θεα¬ 
τρικών σπουδών άλλων Τμημάτων της ημεδαπής ή ανα¬ 
γνωρισμένων ομοταγών ιδρυμάτων της αλλοδαπής. 

Άρθρο 5 

Χρονική διάρκεια 

Η χρονική διάρκεια για την απονομή των κατά το άρ¬ 
θρο 3 τίτλων ορίζεται για μεν το Μ.Δ.Ε. σε 2 διδακτικά 
εξάμηνα και 4 μήνες για την εκπόνηση της μεταπτυ¬ 
χιακής διπλωματικής εργασίας (συνολικά ένα πλήρες 
ημερολογιακό έτος), για δε το Δ.Δ. σε 6 επιπλέον εξά¬ 
μηνα τουλάχιστον. 

Άρθρο 6 

Πρόγραμμα μαθημάτων 
Α. Για το ΜΔΕ: 

1. Το πρόγραμμα περιλαμβάνει δύο κατηγορίες εξα¬ 
μηνιαίων μαθημάτων: μαθήματα θεωρητικού χαρακτή¬ 
ρα, που ονομάζονται Μεταπτυχιακά Σεμινάρια (ΜΣ), και 
μαθήματα εφαρμοσμένου χαρακτήρα, που ονομάζονται 
Μεταπτυχιακά Εργαστήρια (ΜΕ). Διάρκεια εβδομαδιαίων 
μαθημάτων: 3 ώρες για τα θεωρητικά (ΜΣ) και 3-6 ώρες 
για τα εργαστηριακά (ΜΕ). Όλα τα μαθήματα έχουν 3 
Διδακτικές Μονάδες (ΔΜ). 

2. Το πρόγραμμα μαθημάτων ανά εξάμηνο είναι το 
εξής: 

α) Χειμερινό εξάμηνο: 

ΜΣ Μεθοδολογία της έρευνας I 
ΜΣ Παραστασιολογία I 
ΜΣ Δραματολογία I 
ΜΕ Το θέατρο στην Εκπαίδευση I 
ΜΕ Σκηνογραφία-Ενδυματολογία I 
ΜΕ Υποκριτική I 
ΜΕ Σκηνοθεσία I 

β) Εαρινό εξάμηνο 

ΜΣ Μεθοδολογία της έρευνας II 

ΜΣ Παραστασιολογία II 

ΜΣ Δραματολογία II 

ΜΕ Το θέατρο στην Εκπαίδευση II 

ΜΕ Σκηνογραφία-Ενδυματολογία II 

ΜΕ Υποκριτική II 

ΜΕ Σκηνοθεσία II 
γ) θερινό εξάμηνο: 

Εκπόνηση διπλωματικής μεταπτυχιακής εργασίας. 

3. Κάθε μεταπτυχιακός φοιτητής οφείλει να παρακο¬ 
λουθήσει επιτυχώς 3 μαθήματα ανά εξάμηνο, ως εξής: 
3 Μεταπτυχιακά Σεμινάρια (ΜΣ), ή 2 ΜΣ και 1 Μεταπτυ¬ 
χιακό Εργαστήριο (ΜΕ). Επομένως, οφείλει να συγκε¬ 
ντρώσει 9 ΔΜ ανά εξάμηνο, δηλαδή 18 ΔΜ για τα δύο 
εξάμηνα. 

4. Η μεταπτυχιακή διπλωματική εργασία είναι θεω¬ 
ρητικού ερευνητικού χαρακτήρα, εκπονείται κατά το 
τελευταίο τετράμηνο των σπουδών και έχει 12 ΔΜ. Σύ¬ 
νολο ΔΜ για το ΜΔΕ: 30. 

Β. Γ ια το ΔΔ: 

Κατά τη διάρκεια του διδακτορικού κύκλου, ο φοιτητής 
δεν παρακολουθεί μαθήματα· είναι υποχρεωτική, όμως, 
η διαρκής επαφή του με την τριμελή συμβουλευτική 
επιτροπή, και ιδιαίτερα με το επιβλέπον μέλος ΔΕΠ, 


καθώς και η συμμετοχή του σε σεμινάρια, ημερίδες και 
διαλέξεις που οργανώνει το ΠΜΣ. Τουλάχιστον μία φορά 
το χρόνο, οι υποψήφιοι διδάκτορες πραγματοποιούν, σε 
ειδική ημερίδα που οργανώνει το ΠΜΣ, ανακοίνωση για 
την πορεία και τα προβλήματα της έρευνάς τους. 

Άρθρο 7 

Αριθμός εισακτέων 

Ο ετήσιος αριθμός εισακτέων στο πρόγραμμα ορίζεται 
κατ’ ανώτατο όριο σε είκοσι (20). Η ΓΣΕΣ ορίζει κατ’ έτος 
τον αριθμό των θέσεων για κάθε κατεύθυνση. 

Άρθρο 8 

Διδακτικό προσωπικό 

Το μεταπτυχιακό διδακτικό έργο ανατίθεται σε μέλη 
ΔΕΠ του Τμήματος Θεάτρου. Επίσης διδακτικό έργο 
ανατίθεται σε προσκεκλημένους καθηγητές και ερευ¬ 
νητές, καθώς και σε διακεκριμένους καλλιτέχνες του 
θεάτρου, σύμφωνα με τις διατάξεις του άρθ. 12, παρ. 3 
του ν. 2083/1992. 

Άρθρο 9 

Υλικοτεχνική υποδομή 

Θα χρησιμοποιηθεί η υπάρχουσα υλικοτεχνική υποδο¬ 
μή του Τμήματος Θεάτρου και του Εργαστηρίου Θεα¬ 
τρικής Έρευνας και Τεχνολογίας του Τμήματος. 

Άρθρο 10 

Διάρκεια λειτουργίας 

Το ΠΜΣ του Τμήματος Θεάτρου θα λειτουργήσει μέχρι 
και το ακαδημαϊκό έτος 2013-2014. 

Άρθρο 11 

Κόστος λειτουργίας 

1. Το ετήσιο κόστος λειτουργίας του προγράμματος 
ανέρχεται στο ποσό των 30.000 ευρώ, το οποίο ανα¬ 
λύεται ως εξής: 

α) Τεχνική - οργανωτική υποστήριξη 7.000 ευρώ 

β) Προβολή, δημοσιοποίηση, έντυπα 2.000 ευρώ 

γ) Υλικοτεχνική υποστήριξη 

καλλιτ. Εργαστηρίων 4.000 ευρώ 

δ) Αναλώσιμα 2.000 ευρώ 

ε) Μετακινήσεις διδακτ. προσωπικού 
(εξωτερικών συνεργατών) 15.000 ευρώ 

ΣΥΝΟΔΟ 30.000 ευρώ 

2. Το ανωτέρω κόστος λειτουργίας του προγράμμα¬ 
τος θα καλυφθεί από τον τακτικό προϋπολογισμό του 
Πανεπιστημίου μέχρι του ποσού των 23.000 ευρώ και 
από ερευνητικά προγράμματα. 

Άρθρο 12 

Μεταβατικές Διατάξεις 

Όσα θέματα δεν προβλέπονται στην παρούσα απόφα¬ 
ση και μέχρι να εκδοθεί ο κανονισμός μεταπτυχιακών 
σπουδών θα ρυθμίζονται με αποφάσεις των αρμοδίων 
οργάνων σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάίου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 

Αριθ. 42924 / Β7 (3) 

Έγκριση Προγράμματος Μεταπτυχιακών Σπουδών του 
Τμήματος Γερμανικής Γλώσσας και Φιλολογίας του 
Εθνικού Καποδιστριακού Πανεπιστημίου. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 

(ΦΈ.Κ. 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΈ.Κ. 
156 τ.Α') «Εθνικό Συμβούλιο Παιδείας.και άλλες διατά¬ 

ξεις» και του άρθρου 5 παρ 12 γ του ν. 2916/2001 (ΦΈ.Κ. 
114 τ.Α') «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΈ.Κ. 
Α' 98). 

3. Την υπ’ αριθμ. 37876/ΣΤ5 (ΦΈ.Κ. 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την απόφαση της Γ ενικής Συνέλευσης Ειδικής Σύνθε¬ 
σης του Τμήματος Γερμανικής Γλώσσας και Φιλολογίας 
του Εθνικού και Καποδιστριακού Πανεπιστημίου Αθηνών 
(συνεδρ. 9.11.2005 και 22.2.2006). 

5. Την απόφαση της Συγκλήτου του Εθνικού και Κα- 
ποδιστριακού Πανεπιστημίου Αθηνών (συνεδρ. 24.11.2005 
και 23.2.2006) 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2006-2007 τη 
λειτουργία Προγράμματος Μεταπτυχιακών Σπουδών 
(Π.Μ.Σ.) του Τμήματος Γερμανικής Γλώσσας και Φιλο¬ 
λογίας του Εθνικού και Καποδιστριακού Πανεπιστημίου 
Αθηνών σύμφωνα με τα εξής: 

Άρθρο 1 

Γ ενικές Διατάξεις 

Το Τμήμα Γερμανικής Γλώσσας και Φιλολογίας του 
Εθνικού και Καποδιστριακού Πανεπιστημίου Αθηνών 
οργανώνει και λειτουργεί από το ακαδημαϊκό έτος 
2006-2007 Πρόγραμμα Μεταπτυχιακών Σπουδών (Π. Μ. 
Σ.) με βάση τις διατάξεις της απόφασης αυτής και τις 
διατάξεις των άρθρων 10 έως 12 του ν. 2083/1992. 

Άρθρο 2 

Αντικείμενο - Σκοπός 

Το Π. Μ. Σ. του Τμήματος Γερμανικής Γλώσσας και 
Φιλολογίας έχει δύο Κατευθύνσεις: 

I. λογοτεχνία. 

II. Γλωσσολογία. 

Σκοπός του Π. Μ. Σ. είναι να παρέχει στους φοιτητές 
τη δυνατότητα να ειδικευτούν σε ένα από τα ανωτέρω 
γνωστικά αντικείμενα και να καθοδηγηθούν στην επι¬ 
στημονική έρευνα με κύριο στόχο τη συγγραφή επιστη¬ 
μονικών μελετών προς απόκτηση των προβλεπομένων 
κατωτέρω στο άρθρο 3 μεταπτυχιακών τίτλων. 


Άρθρο 3 

Μεταπτυχιακοί Τίτλοι 

Το Π. Μ. Σ. απονέμει: 

1. Μεταπτυχιακό Δίπλωμα Ειδίκευσης στις Κατευθύν¬ 
σεις: 

1. λογοτεχνία 

II. Γλωσσολογία 

2. Διδακτορικό Δίπλωμα (Δ. Δ.). 

Άρθρο 4 

Κατηγορίες Πτυχιούχων 

Στο Π. Μ. Σ. γίνονται δεκτοί κάτοχοι πτυχίου των 
Τμημάτων Γερμανικής Γλώσσας και Φιλολογίας της 
ημεδαπής ή αντίστοιχων Τμημάτων αναγνωρισμένων 
ομοταγών Ιδρυμάτων της αλλοδαπής. Σε εξαιρετικές πε¬ 
ριπτώσεις, κάτοχοι πτυχίων άλλων Τμημάτων συναφών 
επιστημονικών χώρων της ημεδαπής ή αναγνωρισμένων 
ομοταγών Ιδρυμάτων της αλλοδαπής. 

Άρθρο 5 

Χρονική Διάρκεια 

Η χρονική διάρκεια για την απονομή των κατά το 
άρθρο 3 τίτλων ορίζεται, για μεν το Μεταπτυχιακό Δί¬ 
πλωμα Ειδίκευσης (Μ. Δ. Ε.) σε τέσσερα (4) ακαδημαϊκά 
εξάμηνα, για δε το Διδακτορικό Δίπλωμα (Δ. Δ.) σε έξι (6) 
τουλάχιστον εξάμηνα μετά την απόκτηση του ΜΔΕ. 

Άρθρο 6 

Πρόγραμμα Μαθημάτων 

Α. Ο Α' κύκλος του Π. Μ. Σ., ο οποίος οδηγεί στη 
λήψη Μεταπτυχιακού Διπλώματος Ειδίκευσης (Μ. Δ. 
Ε.), περιλαμβάνει υποχρεωτικά εννέα (9) μαθήματα 
για κάθε κατεύθυνση. Τα μαθήματα κατανέμονται σε 
τρία εξάμηνα διδασκαλίας, ενώ στο τέταρτο εξάμηνο 
εκπονείται η διπλωματική εργασία. Στα πλαίσια της 
εκπόνησης της διπλωματικής εργασίας προσφέρεται 
επιπλέον ένα ειδικό σεμινάριο (ΘοΙΙοςυίυπι). Όλα τα 
μαθήματα είναι εξαμηνιαία και το καθένα αντιστοιχεί 
σε τέσσερις (4) διδακτικές μονάδες. Η Μεταπτυχιακή 
διπλωματική εργασία αντιστοιχεί σε είκοσι (20) διδα¬ 
κτικές μονάδες. 

Τα μαθήματα για τη λήψη του Μεταπτυχιακού Διπλώ¬ 
ματος Ειδίκευσης είναι τα παρακάτω αναφερόμενα και 
μπορεί να ανακατανέμονται ανά εξάμηνο με απόφαση 
της Γ.Σ.Ε.Σ.: 

I. Κατεύθυνση ΑΟΓΟΤΕΧΝΙΑ 

Α' ΕΞΑΜΗΝΟ: 

1. Σύγχρονες τάσεις στη Θεωρία της λογοτεχνίας 

2. Αισθητική 

3. Ανάλυση κειμένων (Ιστορικές εποχές) 

Β' ΕΞΑΜΗΝΟ: 

1. Ποιητική 

2. Ανάλυση κειμένων (Λογοτεχνικά είδη) 

3. Συνολική παραδειγματική ανάλυση ενός θέματος I 

Γ' ΕΞΑΜΗΝΟ: 

1. Προβλήματα ιστοριογράφησης της λογοτεχνίας 

2. Ανάλυση κειμένων (θεωρητικές σχολές) 

3. Συνολική παραδειγματική ανάλυση ενός θέματος II. 

Δ' ΕΞΑΜΗΝΟ: 

Ειδικό σεμινάριο (ΘοΙΙορυίυηη): Συζήτηση των θεμάτων 
των διπλωματικών εργασιών. 

II. Κατεύθυνση ΓΛΩΣΣΟΛΟΓΙΑ 

Α' ΕΞΑΜΗΝΟ 

1. Φωνολογία 

2. Μορφολογία - Λεξικολογία 

3. Σύνταξη 

Β' ΕΞΑΜΗΝΟ 

1. Σημασιολογία 

2. Πραγματολογία 

3. Συγκριτική Γλωσσολογία 

Γ' ΕΞΑΜΗΝΟ 

1. Σύγχρονες τάσεις στη Θεωρητική Γλωσσολογία 

2. Ειδικά ζητήματα γλωσσικής ανάλυσης (Θεωρία 
- εφαρμογή) 

3. Γλωσσική κατάκτηση 

Δ' ΕΞΑΜΗΝΟ 

Ειδικό σεμινάριο (ΟοΙΙοηυίυπη): Συζήτηση των θεμάτων 
των διπλωματικών εργασιών. 

Β. Για τη λήψη Δ.Δ. ισχύουν οι διατάξεις της παρ. 5 
του άρθρου 12 του ν. 2083/1992. 

Αρθρο 7 

Αριθμός Εισακτέων 

Ο αριθμός εισακτέων στο Π. Μ. Σ. ορίζεται κατ’ ανώ¬ 
τατο όριο σε 20 φοιτητές, δηλαδή σε δέκα για κάθε 
κατεύθυνση . 

Αρθρο 8 
Προσωπικό 

Στο Π. Μ. Σ. συμμετέχουν κυρίως τα μέλη Δ. Ε. Π. 
του Τμήματος Γερμανικής Γλώσσας και Φιλολογίας του 
Πανεπιστημίου Αθηνών. Για τις ανάγκες του Προγράμ¬ 
ματος μπορούν να απασχολούνται και εξωτερικοί συ¬ 
νεργάτες και να προσκαλούνται επισκέπτες καθηγητές 
ελληνικών και ξένων ομοταγών Α. Ε. I. σύμφωνα με τις 
διατάξεις. 

Αρθρο 9 

Υλικοτεχνική Υποδομή 

Για τη λειτουργία του Π.Μ.Σ. το Τμήμα Γερμανικής 
Γλώσσας και Φιλολογίας διαθέτει την βασική υποδομή 
(αίθουσες διδασκαλίας, βιβλιοθήκη, εργαστήριο, περι¬ 
ορισμένη ηλεκτρονική υποστήριξη). 

Αρθρο 10 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2013-2014. 

Άρθρο 11 

Κόστος Λειτουργίας 

1. Το ετήσιο κόστος λειτουργίας ανέρχεται στο ποσό 
των 23.000 €, το οποίο αναλύεται ως εξής: 


α) Κάλυψη ειδικών 

βιβλιογραφικών αναγκών 8.000 

β) Αναλώσιμα είδη 5.500 

γ) Προμήθεια και συντήρηση Η/Υ 

και άλλου εξοπλισμού 8.000 

δ) Άλλες δαπάνες 1.500 


Σύνολο 23.000 


2. Το κόστος λειτουργίας θα καλυφθεί μέσω του τακτι¬ 
κού προϋπολογισμού του Εθνικού και Καποδιστριακού 
Πανεπιστημίου Αθηνών, ενώ θα αναζητηθούν και άλλες 
πηγές χρηματοδότησης, όπως Εκπαιδευτικά και Ερευνη¬ 
τικά Προγράμματα, Ιδιωτικοί και Δημόσιοι Φορείς. 

Άρθρο 12 

Μεταβατικές Διατάξεις 

Α. Στο παρόν Πρόγραμμα Μεταπτυχιακών Σπουδών 
παρέχεται η δυνατότητα ένταξης υποψηφίων διδακτό¬ 
ρων του άρθρου 13 του ν. 2083/1992 κατόπιν αίτησής 
τους και με απόφαση της Γ ενικής Συνέλευσης Ειδικής 
Σύνθεσης (Γ.Σ.Ε.Σ.). 

Β. Όλα τα θέματα που τυχόν προκύπτουν και δεν 
προβλέπονται από την παρούσα απόφαση, θα ρυθμίζο¬ 
νται από τον εσωτερικό κανονισμό λειτουργίας και από 
τα αρμόδια όργανα σύμφωνα με την ισχύουσα νομο¬ 
θεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάΐου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθ. 31142/Β7 (4) 

Τροποποίηση της υπ’ αριθμ. Β7/51 (Φ.Ε.Κ. 120, τ.Β'/23.2.1994) 
Υπουργικής απόφασης που αφορά στο Πρόγραμμα 
Μεταπτυχιακών Σπουδών του Τμήματος Χημείας του 
Αριστοτέλειου Πανεπιστημίου Θεσσαλονίκης. - Πα¬ 
ράταση λειτουργίας του ανωτέρω Π.Μ.Σ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 

(Φ.Ε.Κ. 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (Φ.Ε.Κ. 
156 τ.Α') «Εθνικό Συμβούλιο Παιδείας,.και άλλες διατά¬ 

ξεις» και του άρθρου 5 παρ 12 γ του ν. 2916/2001 (Φ.Ε.Κ. 
114 τ.Α') «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Φ.Ε.Κ. 
Α' 98). 

3. Την υπ’ αριθμ. 37876/ΣΤ5 (Φ.Ε.Κ. 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Β7/51 (Φ.Ε.Κ. 120, τ.Β'/ 23.2.1994) Υπουρ¬ 
γική απόφαση <Έγκριση Προγράμματος Μεταπτυχια¬ 
κών Σπουδών Τμήματος Χημείας του Αριστοτέλειου 
Πανεπιστημίου Θεσσαλονίκης, όπως έχει τροποποιηθεί 
με την υπ’ αριθμ. 111043/Β7 (Φ.Ε.Κ. 1980, τ.Β'/31.12.2003) 
Υπουργική Απόφαση. 

5. Το απόσπασμα πρακτικών της Γενικής Συνέλευ¬ 
σης Ειδικής Σύνθεσης του Τμήματος Χημείας του Αρι- 
στοτέλειου Πανεπιστημίου Θεσσαλονίκης (συνεδρία 
31.10.2005). 

6. Το απόσπασμα πρακτικών της Συγκλήτου του Αρι- 
στοτέλειου Πανεπιστημίου Θεσσαλονίκης (συνεδρία 
8.3.2006). 

7. α) Το γεγονός ότι το ακαδημαϊκό έτος 2005-2006 
λήγει η λειτουργία του Π.Μ.Σ. και 

β) Την από 7.3.2006 έκθεση πεπραγμένων του Διευ¬ 
θυντή του Π.Μ.Σ. του Τμήματος Χημείας του Α.Π.Θ. που 
αναφέρεται στη λειτουργία του Προγράμματος κατά 
τη χρονική περίοδο 1994-2006. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε την υπ’ αριθμ. Β7/51 (Φ.Ε.Κ. 120, τ.Β'/ 
23.2.1994) Υπουργική Απόφαση έγκρισης του Προγράμ¬ 
ματος Μεταπτυχιακών Σπουδών Τμήματος Χημείας του 
Αριστοτέλειου Πανεπιστημίου Θεσσαλονίκης, όπως έχει 
τροποποιηθεί και ισχύει, ως ακολούθως: 

Το άρθρο 9 αντικαθίσταται ως εξής: 

«Άρθρο 9 

Διάρκεια Λειτουργίας 

Το Πρόγραμμα Μεταπτυχιακών Σπουδών θα λει¬ 
τουργήσει μέχρι και το ακαδημαϊκό έτος 2007-2008». 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάίου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθ. 30218/Β7 (5) 

Τροποποίηση υπ’ αριθμ. Β7/73 (Φ.Ε.Κ. 247, τ.Β'/7.4.1994) 
Υπουργικής απόφασης που αφορά στο Πρόγραμμα 
Μεταπτυχιακών Σπουδών του Τμήματος Θεολογίας 
της Θεολογικής Σχολής του Αριστοτέλειου Πανε¬ 
πιστημίου Θεσσαλονίκης. - Παράταση λειτουργίας 
του ανωτέρω Π.Μ.Σ.. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 

(Φ.Ε.Κ. 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (Φ.Ε.Κ. 
156 τ.Α') «Εθνικό Συμβούλιο Παιδείας.και άλλες διατά¬ 

ξεις» και του άρθρου 5 παρ 12 γ του ν. 2916/2001 (Φ.Ε.Κ. 
114 τ.Α') «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Φ.Ε.Κ. 
Α' 98). 

3. Την υπ’ αριθμ. 37876/ΣΤ5 (Φ.Ε.Κ. 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Β7/73 (Φ.Ε.Κ. 247, τ.Β'/ 7.4.1994) Υπουρ¬ 
γική απόφαση «Εγκριση Προγράμματος Μεταπτυχιακών 
Σπουδών Τμήματος Θεολογίας της Θεολογικής Σχολής 


του Αριστοτέλειου Πανεπιστημίου Θεσσαλονίκης, όπως 
έχει τροποποιηθεί με την υπ’ αριθμ. Β7/315 (Φ.Ε.Κ. 954/ 
τ.Β'/ 31.7.2000) Υπουργική Απόφαση. 

5. Το απόσπασμα πρακτικών της Γενικής Συνέλευ¬ 
σης Ειδικής Σύνθεσης του Τμήματος Θεολογίας της 
Θεολογικής Σχολής του Αριστοτέλειου Πανεπιστημίου 
Θεσσαλονίκης (συνεδρία 22.12.2005). 

6. Το απόσπασμα πρακτικών της Συγκλήτου του Αρι- 
στοτέλειου Πανεπιστημίου Θεσσαλονίκης (συνεδρία 
8.3.2006). 

7. α) Το γεγονός ότι έληξε η λειτουργία του Π.Μ.Σ. 
και 

β) Την υπ’ αριθμ. 1172/14.3.2006 έκθεση πεπραγμένων 
του Προέδρου του Τμήματος Θεολογίας του Α.Π.Θ. που 
αναφέρεται στη λειτουργία του Προγράμματος κατά τη 
χρονική περίοδο 1994-2005. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε την υπ’ αριθμ. Β7/73 (Φ.Ε.Κ. 247, τ.Β'/ 
7.4.1994) Υπουργική Απόφαση έγκρισης του Προγράμμα¬ 
τος Μεταπτυχιακών Σπουδών Τμήματος Θεολογίας της 
Θεολογικής Σχολής του Αριστοτέλειου Πανεπιστημίου 
Θεσσαλονίκης, όπως έχει τροποποιηθεί και ισχύει, ως 
ακολούθως: 

Το άρθρο 9 αντικαθίσταται ως εξής: 

«Αρθρο 9 

Διάρκεια Λειτουργίας 

Το Πρόγραμμα Μεταπτυχιακών Σπουδών θα λειτουρ¬ 
γήσει μέχρι και το ακαδημαϊκό έτος 2006-2007.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάίου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθ. 25303 / Β7 (6) 

Τροποποίηση της υπ’ αριθμ. 137831/Β7 Υπουργικής Από¬ 
φασης (Φ.Ε.Κ. 660/τ.Β'/29.5.2003) που αφορά στο 
Π.Μ.Σ. του Παιδαγωγικού Τμήματος Δημοτικής Εκ¬ 
παίδευσης του Πανεπιστημίου Αθηνών, όπως τρο¬ 
ποποιήθηκε με την υπ’ αριθμ. 61447/Β7 Υπουργική 
Απόφαση (Φ.Ε.Κ. 1717/τ.Β'/19.11.2004). 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 

(Φ.Ε.Κ. 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (Φ.Ε.Κ. 
156 τ.Α') «Εθνικό Συμβούλιο Παιδείας,.και άλλες διατά¬ 

ξεις» και του άρθρου 5 παρ 12 γ του ν. 2916/2001 (Φ.Ε.Κ. 
114 τ.Α') «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Φ.Ε.Κ. 
Α' 98). 

3. Την υπ’ αριθμ. 37876/ΣΤ5 (Φ.Ε.Κ. 608 τ.Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Β7/178 (Φ.Ε.Κ. 628/τ.Β722.8.1994) 
Υπουργική Απόφαση «Εγκριση Π.Μ.Σ. του Παιδαγωγικού 
Τμήματος Δημοτικής Εκπαίδευσης του Πανεπιστημί¬ 
ου Αθηνών», όπως τροποποιήθηκε με τις Β7/274 (Φ.Ε.Κ. 
796/τ.Β724.10.1994), Β7/234 (Φ.Ε.Κ. 388/τ.Β7ΐ4.5.1997), 
Β7/4 (Φ.Ε.Κ. 515 τ.Β7ΐ1.4.2000) και Β7/122 (Φ.Ε.Κ. 945/ 
τ.Β724.7.2001) Υπουργικές Αποφάσεις, αντικαταστάθηκε 
με τη Β7/137831 (Φ.Ε.Κ. 660/τ. Β729.5.2003) και τροποποι¬ 
ήθηκε με τη Β7/61447 (Φ.Ε.Κ. 1717/τ.Β'/19.11.2004). 

5. Τα αποσπάσματα πρακτικών της Γ.Σ.Ε.Σ. του Παιδα¬ 
γωγικού Τμήματος Δημοτικής Εκπαίδευσης (συνεδρία 
19.5.2005 και 22.12.2005) του Εθνικού και Καποδιστρι- 
ακού Πανεπιστημίου Αθηνών καθώς και το υπ’ αριθμ. 
5/21.2.2006 απόσπασμα πρακτικού της Γενικής Συνέλευ¬ 
σης και της Γενικής Συνέλευσης υπό Ειδική Σύνθεση του 
Παιδαγωγικού Τμήματος Δημοτικής Εκπαίδευσης του 
Πανεπιστημίου Πατρών. 

6. Τα αποσπάσματα πρακτικών της Συγκλήτου του 
Εθνικού και Καποδιστριακού Πανεπιστημίου Αθηνών, 
συνεδρία της 27.7.2005 και συνεδρία 23.2.2006. 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Τροποποιούμε την υπ’ αριθμ. Β7/137831 (Φ.Ε.Κ. 660/ 
τ.Β729.5.2003) Υπουργική Απόφαση αντικατάστασης 
του Προγράμματος Μεταπτυχιακών Σπουδών (Π.Μ.Σ.) 
του Παιδαγωγικού Τμήματος Δημοτικής Εκπαίδευσης 
του Πανεπιστημίου Αθηνών, όπως έχει τροποποιηθεί 
με τη Β7/61447 (Φ.Ε.Κ. 1717/τ.Β7ΐ9.11.2004) και ισχύει, ως 
ακολούθως: 

1. Στο τέλος του άρθρου 1 προστίθεται εδάφιο ως 
εξής: 

«Από το ακαδημαϊκό έτος 2006-2007 λήγει η συνερ¬ 
γασία του Προγράμματος Μεταπτυχιακών Σπουδών του 
Παιδαγωγικού Τμήματος Δημοτικής Εκπαίδευσης του 
Εθνικού και Καποδιστριακού Πανεπιστημίου Αθηνών με 
το αντίστοιχο Παιδαγωγικό Τμήμα του Πανεπιστημίου 
Πατρών. 

Όπου αναφέρεται η Διαπανεπιστημιακή συνεργασία 
εφεξής απαλείφεται.» 

2. Το άρθρο 2 «Σκοπός - Αντικείμενα» αντικαθίσταται 
ως εξής: 

«Σκοπός του Προγράμματος Μεταπτυχιακών Σπου¬ 
δών είναι η κατάρτιση πτυχιούχων των παιδαγωγικών 
τμημάτων και άλλων τμημάτων των Α.Ε.Ι. της χώρας ή 
της αλλοδαπής, σχετικών με τα γνωστικά αντικείμενα 
του Προγράμματος, σε εξειδικευμένα γνωστικά πεδία 
και στην έρευνα, έτσι ώστε να εξασφαλίζεται τόσο η 
ειδίκευση όσο και η συμβολή τους στην καλλιέργεια 
και ανάπτυξη της πρωτογενούς επιστημονικής έρευνας 
αλλά και στη διαμόρφωση και προαγωγή της επιστη¬ 
μονικής σκέψης. Αντικείμενο του Προγράμματος Με¬ 
ταπτυχιακών Σπουδών του Π.Τ.Δ.Ε. είναι τα επιμέρους 
επιστημονικά πεδία που συνθέτουν την κατάρτιση που 
παρέχεται στα παιδαγωγικά τμήματα και έχουν ως κύ¬ 


ριο χαρακτηριστικό την έρευνα και την επιστημονική 
μελέτη των αντίστοιχων πεδίων. 

Τα γνωστικά αντικείμενα του Π.Μ.Σ. διακρίνονται στις 
ακόλουθες κατευθύνσεις ανά τομέα: 

Α. Τομέας Ειδικής Παιδαγωγικής και Ψυχολογίας: 

«Ειδική Αγωγή, Λογοθεραπεία - Συμβουλευτική». 

Β. Τομέας Επιστημών Αγωγής: 

I) «Εφαρμοσμένη Παιδαγωγική (Διδακτική - Προγράμ¬ 
ματα Σπουδών, Εκπαίδευση Ενηλίκων - Συνεχιζόμενη 
Εκπαίδευση και δια βίου μάθηση)» 

II) «Συγκριτική Παιδαγωγική με Ειδίκευση στη Διοίκη¬ 
ση Ολικής Ποιότητας σε Ελληνικούς και Ευρωπαϊκούς 
Εκπαιδευτικούς Οργανισμούς και Προγράμματα» 

III) «Κοινωνιοβιολογία, Νευροεπιστήμες και Εκπαίδευ¬ 
ση» 

Γ. Τομέας Μαθηματικών και Πληροφορικής: 

I) «Μαθηματικά στην Εκπαίδευση (Ιστορία, Φιλοσοφία 
και Διδακτική των Μαθηματικών)». 

II) «Πληροφορική στην Εκπαίδευση» 

Δ. Τομέας Φυσικών Επιστημών, Τεχνολογίας και Πε¬ 
ριβάλλοντος: 

«Φυσικές Επιστήμες στην Εκπαίδευση» 

Ε. Τομέας Ανθρωπιστικών Σπουδών: 

I) «Διδακτική της γλώσσας - Λογοτεχνία - Θέατρο και 
Εκπαίδευση». 

II) «Ιστορία και Διδακτική της Ιστορίας- Λαογραφία 
και Πολιτισμός». 

III) «Κοινωνιολογία της Εργασίας: Πολιτικές Αγοράς 
Εργασίας - Μειονότητες - Παιδική Ηλικία». 

3. Το άρθρο 6 «Πρόγραμμα Μαθημάτων» τροποποιείται 
ως εξής : 

Στον τομέα Ε. «Ανθρωπιστικών Σπουδών» προστίθεται 
η εξής κατεύθυνση: 

«III. ΚΑΤΕΥΘΥΝΣΗ: Κοινωνιολογία της Εργασίας: Πο¬ 
λιτικές Αγοράς Εργασίας - Μειονότητες - Παιδική Ηλι¬ 
κία. 

ΥΠΟΧΡΕΩΤΙΚΑ ΜΑΘΗΜΑΤΑ 
(5 μαθήματα) 

1. Εφαρμογές Η/Υ στην εκπαίδευση α' εξάμηνο 

2. Μεθοδολογία Έρευνας και Στατιστική - Ποιοτική 
Έρευνα στις Κοινωνικές Επιστήμες α'εξάμηνο 

3. Επιστημολογία - Γνωσιοθεωρία α' εξάμηνο 

4. Κοινωνικές Διακρίσεις στην Αγορά Εργασίας - Φύλο 
και Μειονότητες β' εξάμηνο 

5. Αγορά Εργασίας, Παιδική Εργασία - Εκμετάλλευση 
και Κοινωνικός αποκλεισμός γ' εξάμηνο. 

ΜΑΘΗΜΑΤΑ ΕΠΙΛΟΓΗΣ 
(επιλέγονται 6 από τα παρακάτω) 

1. Κοινωνική Ανισότητα και Κοινωνικός αποκλεισμός: 
Θεωρητικές προσεγγίσεις 

2. Κοινωνικές Ανισότητες και Κοινωνική Μεταβολή 

3. Κοινωνική Μορφολογία των Σύγχρονων Διακρίσε¬ 
ων 

4. Κοινωνική Κατασκευή των Σύγχρονων Διακρίσεων 

5. Πολιτικές Αγοράς Εργασίας, Μειονότητες και Κοινω¬ 
νικός αποκλεισμός στη σύγχρονη ελληνική κοινωνική 

6. Εργασιακές σχέσεις, Ευελιξία, Καταναλωτισμός και 
Αποκλεισμός 

7. Μειονότητες και Παρεκκλίνουσα παιδική συμπερι¬ 
φορά 

8. Κοινωνική εργασία και Παιδικός κοινωνικός απο¬ 
κλεισμός 

9. Σύγχρονες πολιτικές εργασιακής και κοινωνικής 
ένταξης 

10. Η αντιμετώπιση του κοινωνικού αποκλεισμού στην 
παιδική ηλικία 

11. Μετά-νεωτερικότητα και σύγχρονα προβλήματα 
κοινωνικοποίησης στο εκπαιδευτικό περιβάλλον 

12. Μειονότητες, Ανθρώπινα Δικαιώματα και Παιδική 
Ηλικία 

13. Οι εξελίξεις στο περιβάλλον της παγκοσμιοποί¬ 
ησης 

14. Σύγχρονες πολυπολιτισμικές κοινωνίες 

15. Κοινοτισμός και Πολυπολιτισμικότητα 

16. Εμείς και οι άλλοι: Προσωπική και συλλογική ταυ¬ 
τότητα 

17. Πολυπολιτισμικότητα και Διδακτική της Ιστορίας 

18. Λαογραφία, άλλες κοινωνικές επιστήμες και πο- 
λυπολιτισμικότητα 

19. Προτάσεις αισθητικής και εικαστικής έκφρασης για 
κοινωνικά αποκλεισμένα παιδιά 

20. Θέατρο και "Εμφυλες Διακρίσεις 

21. θέατρο και Ταυτότητα 

22. Λογοτεχνία και Μειονότητες» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μα'ίου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθ. 29095/Β7 (7) 

Τροποποίηση της υπ’ αριθμ. 43146/Β7 (Φ.Ε.Κ. 619,τ. 
Β720.5.2003) Υπουργικής απόφασης που αφορά στο 
Διατμηματικό Πρόγραμμα Μεταπτυχιακών Σπουδών 
των Τμημάτων Αρχιτεκτόνων Μηχανικών και Γεωπο- 
νίας του Αριστοτέλειου Πανεπιστημίου Θεσσαλονί¬ 
κης με τίτλο «Αρχιτεκτονική Τοπίου». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(Φ.Ε.Κ. 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (Φ.Ε.Κ. 
156 τ.Α') «Εθνικό Συμβούλιο Παιδείας.και άλλες διατά¬ 

ξεις» και του άρθρου 5 παρ 12 γ του ν. 2916/2001 (Φ.Ε.Κ. 
114 τ.Α') «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 


2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Φ.Ε.Κ. 
Α' 98). 

3. Την υπ’ αριθμ. 37876/ΣΤ5 (Φ.Ε.Κ. 608 τ.Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. 43146/Β7 (Φ.Ε.Κ. 619, τ.Β'/ 20.5.2003) 
Υπουργική Απόφαση «Εγκριση Διατμηματικού Προγράμ¬ 
ματος Μεταπτυχιακών Σπουδών των Τμημάτων Αρχι¬ 
τεκτόνων Μηχανικών και Γεωπονίας του Αριστοτέλειου 
Πανεπιστημίου Θεσσαλονίκης με τίτλο “Αρχιτεκτονική 
Τοπίου”». 

5. Το π.δ. 247/2004 (Φ.Ε.Κ. 235/30.11.2004) που αφορά 
στη μετονομασία του Τμήματος Γεωπονίας σε Γεωπο¬ 
νική Σχολή. 

6. Το απόσπασμα πρακτικών της Ε.Δ.Ε. του Δ.Π.Μ.Σ. 
«Αρχιτεκτονική Τοπίου» του Αριστοτέλειου Πανεπιστη¬ 
μίου Θεσσαλονίκης (συνεδρία 13.12.2005). 

7. Το απόσπασμα πρακτικών της Συγκλήτου του Αρι- 
στοτέλειου Πανεπιστημίου Θεσσαλονίκης (συνεδρία 
8.3.2006). 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε την υπ’ αριθμ. 43146/Β7 (Φ.Ε.Κ. 619, τ.Β'/ 
20.5.2003) Υπουργική Απόφαση έγκρισης του Διατμη- 
ματικού Προγράμματος Μεταπτυχιακών Σπουδών των 
Τμημάτων Αρχιτεκτόνων Μηχανικών και Γ εωπονίας του 
Αριστοτέλειου Πανεπιστημίου Θεσσαλονίκης με τίτλο 
«Αρχιτεκτονική Τοπίου», ως ακολούθως: 

Όπου αναφέρεται το Τ μήμα Γ εωπονίας μετονομάζεται 
σε Γεωπονική Σχολή. 

Το άρθρο 6 «Πρόγραμμα Μαθημάτων» τροποποιείται 
ως εξής: 

Οι παράγραφοι Α1, Α3 και Α4 αντικαθίσταται ως 
εξής: 

Α. Μεταπτυχιακό Δίπλωμα Ειδίκευσης στην Αρχιτε¬ 
κτονική Τ οπίου 

«1. Ο μεταπτυχιακός φοιτητής, πέραν των διδασκο- 
μένων μαθημάτων, υποχρεούται να συγγράφει Μετα¬ 
πτυχιακή Ερευνητική Εργασία και να παρουσιάσει τα 
αποτελέσματα της έρευνάς του ενώπιον της Εξεταστι¬ 
κής Επιτροπής σε ανοικτό ακροατήριο. Η μεταπτυχια¬ 
κή εργασία ισοδυναμεί με τριάντα δύο (32) διδακτικές 
μονάδες (Δ.Μ.), εκπονείται παράλληλα με τα μαθήματα 
κατά τη διάρκεια των τριών (3) εξαμήνων και ολοκλη¬ 
ρώνεται κατά τη διάρκεια του τέταρτου εξαμήνου το 
οποίο διατίθεται για τη συγγραφή της.» 

«3. Προσφερόμενα μαθήματα. 

Στο Διατμηματικό Π.Μ.Σ. «Αρχιτεκτονική Τοπίου», προ- 
σφέρονται τα παρακάτω μαθήματα, με τους αντιστοι- 
χούντες κωδικούς κατά κατηγορία και αύξοντα αριθμό, 
όπως κατανέμονται στα εξάμηνα: 

Μάθημα Δ.Μ. 

ΣΤ. 101-111 Σχεδιασμός τοπίου 
Αρχιτεκτονική τοπίου. Θεωρία, 
κριτική 6 

Αρχιτεκτονική τοπίου. Ιστορία 6 

Σχεδιασμός τοπίου, αστικών 
υπαίθριων χώρων (ειδ. θεμ.) 10 

Σχεδιασμός περιαστικού 
και αγροτικού τοπίου, (ειδ. θέμ) 10 

Οικολογικός σχεδιασμός 
και αειφορική ανάπτυξη 4 

Αρχιτεκτονικός σχεδιασμός 
και τοπίο (ειδ. θέμ.) 10 

Αστικός, πολεοδομικός, 
χωροταξικός σχεδιασμός 6 

Ειδικές εγκαταστάσεις και 
διαμόρφωση τοπίου. 

Τουριστικές, αναψυχής, 
βιομηχανικές, αθλητικές. 6 


Τεχνικά έργα και διαμόρφωση 
τοπίου. Οδικά, συγκοινωνιακά, 
ενεργειακά, υδραυλικά, 
εκμετάλλευσης φυσικού 
πλούτου 6 

Συντήρηση, αποκατάσταση, 
εξυγίανση τοπίου 6 

Κηποτεχνία, Παρκοτεχνία 6 

ΕΤ 201-209 Επιστήμες τοπίου 
Γεωμορφολογία. Εδαφολογία. 
Βιοκλιματολογία 4 

Οικολογία και φυσικοί πόροι 4 

Δασοκομία. Υδρολογία. 

Διαχείριση φυσικού 
περιβάλλοντος, αρχές και 
εφαρμογές στο σχεδίασμά 


τοπίου. 4 

Φυτά. Βιολογία και καλλιέργεια, 
κατανομή και χαρακτηριστικά 4 

Χρήση φυτών στην αρχιτ. τοπίου 6 

Τοπογραφία. 

Χαρτογράφηση. Φωτοερμηνεία, 
τηλεπισκόπηση 4 

Κοινωνιολογία, οικονομία, 
στατιστική στη διαχείριση 
του τοπίου 6 

Περιβαλλοντική ψυχολογία. 
Αντίληψη τοπίου, υπαίθριος 
χώρος και συμπεριφορά 6 

Τοπίο. Δίκαιο και νομοθεσία 6 

ΤΤ 301-303 Τεχνικές κατασκευής 
και σχεδίασης τοπίου 
Κατασκευαστικές τεχνικές 
διαμόρφωσης τοπίου 6 

Τεχνικές σχεδίασης τοπίου 6 

Σχεδίαση με ηλεκτρονικό 
υπολογιστή (Ιαηάσαά, Ο.Ι.3.) 4 


Ώρες Διδ. Εξάμ. 


2 Α' 

2 Α' 

5 Β' 

5 Γ 

2 Γ 

5 Α' 

3 Β' 

2 Γ' 

2 Γ' 

2 Γ' 

2 Α' 

2 Β' 

2 Α' 

2 Γ' 

2 Α' 

2 Β' 

2 Β' 

2 Β' 

3 Β' 

2 Γ 

2 Α' 

2 Α' 

2 Β'». 


«4. Ο κάθε μεταπτυχιακός φοιτητής είναι υποχρεω¬ 
μένος να συμπληρώσει επιτυχώς τουλάχιστον 120 Δ.Μ. 
μεταπτυχιακών μαθημάτων. Διδακτική μονάδα (Δ.Μ.) 
είναι η εβδομαδιαία ώρα απασχόλησης, δηλαδή διδα¬ 
σκαλίας και άσκησης ή εργασίας για ένα εξάμηνο, όπως 
αυτό ορίζεται παραπάνω.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 2 Μαΐου 2006 


ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 


Αριθ. 090/4 (8) 

Ανάθεση αρμοδιοτήτων του Διοικητή του Ιδρύματος 
στους Υποδιοικητές του. Ορισμός αναπληρωτή του 
Διοικητή του ΙΚΑ-ΕΤΑΜ». 

Ο ΔΙΟΙΚΗΤΗΣ ΤΟΥ ΙΚΑ-ΕΤΑΜ 

Έχοντας υπόψη: 

1. Τις διατάξεις: 

α) Του άρθρου 4 (παρ. 1, εδάφ. α-ιγ) του ν.δ. 2698/1953, 
όπως αντικαταστάθηκαν με τα άρθρα: 1 (παρ. 1 και 4), 
2 του ν.δ. 3710/1957 και 5 του ν. 861/1979, καθώς και του 
34 του ν. 2972/2001. 

β) Του άρθρου 4 (παρ. 1, εδάφ. ιδ) του ν.δ. 2698/1953, 
όπως αντικαταστάθηκαν με το άρθρο 8 του ν. 3210/ 
1955. 

γ) Των άρθρων, μόνο του β.δ. 11/1957,15 του ν. 1573/1985 
και 37 του ν. 2676/1999. 

2. Την απόφασή μας 090/1/10.2.1983 (Φ.Ε.Κ. 67/Β/1983), 
όπως τροποποιήθηκε και ισχύει σήμερα. 

3. Τις διατάξεις του π.δ. 266/1989 «Οργανισμός του 
Ιδρύματος Κοινωνικών Ασφαλίσεων», όπως τροποποιή¬ 
θηκαν και ισχύουν σήμερα. 

4. Τα προεδρικά διατάγματα που εκδόθηκαν την 7η 
Ιουνίου 2004 (Φ.Ε.Κ. 134/8.6.2004, τ. Ν.Π.Δ.Δ.), ύστερα από 
πρόταση του Υπουργού Απασχόλησης και Κοινωνικής 
Προστασίας, με τα οποία διορίζονται: 

α. Διοικητής του Ιδρύματος Κοινωνικών Ασφαλίσεων 
- Ενιαίου Ταμείου Ασφάλισης Μισθωτών (ΙΚΑ - ΕΤΑΜ), 
ο Ιωάννης Βαρθολομαίος του Γεωργίου με τριετή θη¬ 
τεία. 

β. Υποδιοικητής του Ιδρύματος Κοινωνικών Ασφαλί¬ 
σεων - Ενιαίου Ταμείου Ασφάλισης Μισθωτών (ΙΚΑ - 
ΕΤΑΜ), ο Γερασίμου Νικόλαος του Γεωργίου με τριετή 
θητεία. 

γ. Δεύτερος Υποδιοικητής του Ιδρύματος Κοινωνικών 
Ασφαλίσεων - Ενιαίου Ταμείου Ασφάλισης Μισθωτών 
(ΙΚΑ - ΕΤΑΜ), ο Κυρζόπουλος Δημήτριος του Πέτρου 
με τριετή θητεία. 

δ. Τρίτος Υποδιοικητής του Ιδρύματος Κοινωνικών 
Ασφαλίσεων - Ενιαίου Ταμείου Ασφάλισης Μισθωτών 
(ΙΚΑ - ΕΤΑΜ), ο Αμπατζόγλου Θεόδωρος του Ιωακείμ 
με τριετή θητεία. 

5. Το π.δ. που εκδόθηκε τη 11η Ιουνίου 2004 (Φ.Ε.Κ. 
140/11.6.2004, τ. Ν.Π.Δ.Δ.), ύστερα από πρόταση του 
Υπουργού Απασχόλησης και Κοινωνικής Προστασίας, 
με το οποίο τροποποιείται το από 7 Ιουνίου 2004 π.δ. 
«Διορισμός του Γερασίμου Νικολάου του Γεωργίου 
ως Υποδιοικητού του ΙΚΑ-ΕΤΑΜ» (Φ.Ε.Κ. 134/8.6.2004 τ. 
Ν.Π.Π.Δ.) και το από 7 Ιουνίου 2004 π.δ. «Διορισμός του 
Κυρζόπουλου Δημητρίου του Πέτρου ως δεύτερου Υπο¬ 
διοικητή του ΙΚΑ-ΕΤΑΜ» (Φ.Ε.Κ. 134/8.6.2004 τ. Ν.Π.Δ.Δ.) 
και διορίζεται: 

α. Υποδιοικητής του Ιδρύματος Κοινωνικών Ασφαλί¬ 
σεων - Ενιαίου Ταμείου Ασφάλισης Μισθωτών (ΙΚΑ - 
ΕΤΑΜ), ο Κυρζόπουλος Δημήτριος του Πέτρου με τριετή 
θητεία. 

β. Δεύτερος Υποδιοικητής του Ιδρύματος Κοινωνικών 
Ασφαλίσεων - Ενιαίου Ταμείου Ασφάλισης Μισθωτών 
(ΙΚΑ - ΕΤΑΜ), ο Γερασίμου Νικόλαος του Γεωργίου με 
τριετή θητεία. 

6. Το προεδρικό διάταγμα που εκδόθηκε την 23η 
Δεκεμβρίου 2005, ύστερα από πρόταση του Υπουργού 
Απασχόλησης και Κοινωνικής Προστασίας, με το οποίο 
γίνεται αποδεκτή η από 22.10.2005 παραίτηση που υπέ- 

βάλε ο Γερασίμου Νικόλαος του Γεωργίου από τη θέση 
του δεύτερου Υποδιοικητή του Ιδρύματος Κοινωνικών 
Ασφαλίσεων - Ενιαίου Ταμείου Ασφάλισης Μισθωτών 
((ΙΚΑ - ΕΤΑΜ). 

7. Το προεδρικό διάταγμα που εκδόθηκε την 7η Απρι¬ 
λίου 2006 (Φ.Ε.Κ. 103/14.4.2006, τ. Ν.Π.Δ.Δ.), ύστερα από 
πρόταση του Υπουργού Απασχόλησης και Κοινωνικής 
Προστασίας, με το οποίο διορίζεται δεύτερος Υποδιοι¬ 
κητής του Ιδρύματος Κοινωνικών Ασφαλίσεων - Ενιαίου 
Ταμείου Ασφάλισης Μισθωτών (Ι.Κ.Α. - Ε.Τ.Α.Μ.) ο Μο- 
σχονάς Αγγελος του Γ εωργίου με τριετή θητεία. 

8. Το γεγονός ότι με την ανάθεση αρμοδιοτήτων του 
Διοικητή του ΙΚΑ-ΕΤΑΜ στους Υποδιοικητές δεν προ- 
καλείται δαπάνη σε βάρος του Προϋπολογισμού του 
Ιδρύματος. 

9. Την αναγκαιότητα της συντόμευσης των διαδικασι¬ 
ών για την εύρυθμη και αποτελεσματική λειτουργία των 
υπηρεσιακών μονάδων του Ιδρύματος, αποφασίζουμε: 

Αντικαθιστούμε το άρθρο 1 της απόφασής μας 
090/1/10.2.1983, όπως αυτό τροποποιήθηκε μεταγενέ¬ 
στερα ως εξής: 

Αρθρο 1 

Στους Υποδιοικητές του Ιδρύματος 

1. Αναθέτουμε κατά Υποδιοικητή, την άσκηση των πα¬ 
ρακάτω αρμοδιοτήτων, εκτός αν με αυτές ρυθμίζονται 
θέματα, με τα οποία χαράσσεται η γενική πολιτική του 
Ιδρύματος: 

I. Υποδιοικητή Κυρζόπουλο Δημήτριο 

α) Για θέματα των Διευθύνσεων της Διοίκησης: 

(1) Υγειονομικού Προσωπικού (εκτός των θεμάτων που 
αφορούν προσλήψεις και απολύσεις προσωπικού). 

(2) Υγειονομικών Υπηρεσιών 

(3) Αναπηρίας και Κοινωνικής Εργασίας 


β) Την έγκριση των πρακτικών γνωμοδοτήσεων της 
Νομικής Διεύθυνσης για θέματα των παραπάνω Διευ¬ 
θύνσεων. 

II. Υποδιοικητή Μοσχονά Αγγελο 

α) Γ ια θέματα των Διευθύνσεων της Διοίκησης: 

(1) Ε.ΥΠ.Ε.Α. 

(2) Επιθεώρησης Υπηρεσιών Ασφάλισης 

(3) Επιθεώρησης Υπηρεσιών Υγείας 

β) Την έγκριση των πρακτικών γνωμοδοτήσεων της 
Νομικής Διεύθυνσης για θέματα των παραπάνω Διευ¬ 
θύνσεων. 

III. Υποδιοικητή Αμπατζόγλου Θεόδωρο 

α) Γ ια θέματα των Διευθύνσεων της Διοίκησης: 

(1) Διεθνών Ασφαλιστικών Σχέσεων 

(2) Εκπαίδευσης και Ενημέρωσης 

(3) Παροχών 

(4) Συντάξεων Προσωπικού Ν.Π.Δ.Δ. 

β) Την έγκριση των πρακτικών γνωμοδοτήσεων της 
Νομικής Διεύθυνσης για θέματα των παραπάνω Διευ¬ 
θύνσεων. 

2. Ορίζουμε ως αναπληρωτή του Διοικητή τον Υποδι¬ 
οικητή Κυρζόπουλο Δημήτριο και σε περίπτωση απου¬ 
σίας ή κωλύματος αυτού τον Υποδιοικητή Αμπατζόγλου 
Θεόδωρο. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από τη δημοσίευσή της. 

Αθήνα, 2 Μαΐου 2006 
Ο Διοικητής 

ΙΩΑΝΝΗΣ ΒΑΡΘΟΛΟΜΑΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

ευπο 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σά-τοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίοχ: 210 - 4071010 ίπίοτηοΐ: Ιι«ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ , Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιόπιτας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


Δωρεάν ανάγνωση δημοσιευμάτων τευχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ι11ρ://νννννν.β1.ρΓ - 6-πΐ3ίΙ: ννεΙ)πΐ35ΐ6Γ@6ΐ.9Γ 

02005921105060012 
















